द लास्ट थिंग ही टोल्ड मी
लॉरा डेव के उपन्यास पर आधारित
बेली?
क्या तुम इसे जानती हो?
आप?
नहीं।
हम उनके बारे में कभी बात नहीं करते।
बात करना थोड़ा मुश्किल है।
जब मैंने तुम्हारी माँ को खोया...
सब कुछ...
मेरी पूरी ज़िन्दगी बदल गई।
लेकिन मैं हर वक़्त उनके बारे में सोचता रहता हूँ।
जब भी मैं तुम्हें देखता हूँ, मुझे वही दिखाई देती हैं।
देखिए।
"वाद-विवाद टीम की अध्यक्ष कैथरीन स्मिथ और टीम के साथियों ने
स्टेट चैम्पियनशिप जीतने का जश्न उनके परिवार की बार,
द नेवर ड्राय में मनाया।"
आपको लगता है यह बार अभी भी होगी?
यह तस्वीर 20 साल पुरानी है।
द नेवर ड्राय
यह यहाँ अभी भी है। ठीक छठे मार्ग पर।
चलिए, चलते हैं।
चलिए। हमें अभी वहाँ जाना चाहिए।
बेली।
मैं जानती हूँ तुम परेशान हो। मैं जानती हूँ।
मैं भी परेशान हूँ लेकिन हमें इस बारे में आराम से बैठकर बात करनी होगी।
बैठकर बात करने के लिए कुछ नहीं है।
तुम्हारे पिता के अतीत से जुड़े जवाबों और हमारे बीच अब ये 55 नाम हैं।
अगर हम यहीं रुककर पूरे रोस्टर को देख लें...
नहीं, मैं अब यहाँ और नहीं बैठ सकती।
बेली...
हम होटल जाकर उन नामों को गूगल कर सकते हैं।
हाँ। उनमें से ज़्यादातर नाम गूगल पर हैं लेकिन वार्षिक पुस्तिकाएँ यहाँ हैं।
मैंने फ़ैसला कर लिया है, मैं द नेवर ड्राय जा रही हूँ।
मुझे जानना है वह कौन है।
प्लीज़, आप मेरे साथ चलिए।
ठीक है। चलो।
पता करो क्या उसने कोई कार भाड़े पर ली है, क्या वह किसी
होटल में रुकी है जहाँ उसने कोई क्रेडिट कार्ड इस्तेमाल किया हो और उसका फ़ोन ट्रेस करो।
मैं वारंट मँगवा लेती हूँ।
वह सिर्फ़ ज़रूरी हालात में मिलता है। लॉ स्कूल में नहीं पढ़ा?
यह पढ़ा था वारंट के बिना फ़ोन ट्रेस नहीं कर सकते।
क्या मैं ओवेन की फ़ाइल कोर्टहॉउस भेज दूँ?
हाँ, वह जितने ज़्यादा लोगों तक पहुँचा सको, पहुँचा दो।
- ठीक है। - जज से कहना हैना हॉल और उसकी देखरेख में
रह रही वह लड़की बहुत बड़े ख़तरे में हैं।
हमें आज का दिन ख़त्म होने तक उन तक पहुँचना होगा।
उनसे कहना कोई और उन तक पहुँचे, उससे पहले हमें उन्हें ढूँढना होगा।
- बिना खटखटाए ही घुस आए? - बेली माइकल्स ऑस्टिन में है।
कब से?
उसने और हैना हॉल ने कल सैन फ़्रैंसिस्को से फ़्लाइट ली थी।
धत् तेरे की।
अगर उन्हें कुछ हो जाता है... अगर यह ख़बर दोबारा सामने आती है...
मैं समझती हूँ।
कहाँ से शुरू करना चाहते हो?
- मैं उसका फ़ोन ट्रेस करना चाहता हूँ, और मुझे लगता है... - वारंट ले लेना।
और मुझे लगता है कि किसी को द शॉप की जाँच कर रही एफ़बीआई टीम को यह बात
अच्छी तरह से समझा देनी चाहिए कि ओवेन की कोई भी तस्वीर
अख़बारों या ख़बरों में दिखाना एक बहुत बड़ी बेवक़ूफ़ी होगी।
मैं न्याय विभाग के आपराधिक प्रभाग में एक प्रभावशाली शख़्स को जानती हूँ।
- देखती हूँ अगर वह इसमें कुछ कर सकती है। - शुक्रिया।
हे।
- क्या वे जानते हैं? - क्या कहा?
- हे, मैरिस। - बस एक सेकंड रुकना।
वे यहाँ क्यों आए हैं? क्या उन्हें पता है?
नहीं। मुझे नहीं लगता...
उन्हें मालूम चल ही नहीं सकता।
तो वे आख़िर ऑस्टिन में क्या कर रहे हैं?
इन्स्टाग्राम पर सैंकड़ों कैथरीन स्मिथ हैं।
- मतलब, सच में, सैंकड़ों... - हाँ।
...लेकिन कोई भी उसके जैसी नहीं लग रही है।
बार के बारे में कुछ मिला?
येल्प पर कुछ रिव्यू हैं, ईटर पर ब्लॉग पोस्ट, एक पुराना अकाउंट।
मतलब, काफ़ी दिनों से कुछ नया नहीं डाला है।
इसे अब कोई इस्तेमाल भी करता है?
ध्यान से बोलो।
सही में, मैं पूछ रही थी।
मैं बता तो रही हूँ, हम जैसे कुछ लोग करते हैं।
चार्ली स्मिथ भी।
चार्ली स्मिथ द नेवर ड्राय का मालिक
- यह डैड नहीं हैं। - नहीं, वह नहीं हैं।
लिखा है, यह ऑस्टिन का रहने वाला है।
इसने ऑस्टिन की यूनिवर्सिटी ऑफ़ टेक्सस से आर्किटेक्चर पढ़ा है।
क्या उनकी पत्नी के बारे में कुछ लिखा है? क्या नाम था उनका, आन्ड्रेया?
रेयस। आन्ड्रेया रेयस।
लेकिन इसमें लिखा है यह सिंगल है।
रे-य-स, है ना?
हाँ, शायद।
आन्ड्रेया रेयस ऑस्टिन
बेली, तुम इसे जानती हो?
शायद। मैं...
मैं पक्का नहीं कह सकती।
शुक्रिया।
क्या यह जगह देखी हुई लग रही है?
पता नहीं। शायद थोड़ी बहुत।
द नेवर ड्राय
शायद अंदर जाकर कुछ याद आए।
- रुको। - क्या?
- मैं नहीं चाहती तुम अंदर जाओ। - क्यों नहीं?
हमें नहीं पता यह बार किसकी है। हम नहीं जानते ये लोग कौन हैं।
हमें नहीं मालूम हमें इनसे कोई ख़तरा है या नहीं।
हम सिर्फ़ इतना जानते हैं कि शायद तुम्हारा इस जगह से कोई रिश्ता है।
ऐसा रिश्ता जो तुम्हारे पिता नहीं चाहते थे, तुम्हें पता चले।
कोई ऐसी चीज़ या कोई ऐसा इंसान जिससे वह तुम्हें बचाने की कोशिश कर रहे थे।
जाओ, तुम थोड़ी कॉफ़ी पियो। कुक के रोस्टर पर काम करो
और ऐसी जगह रहना जहाँ बैरा तुम्हें देख पाए।
आपने वह तस्वीर देखी थी। वह बिल्कुल मेरे जैसी लगती हैं।
आप बोल क्यों नहीं देती हैं? कह दीजिए आपको क्या लगता है कि अंदर कौन होगा।
शायद उसी वजह से, जिस वजह से तुम भी यह कहने के लिए तैयार नहीं हो।
हैलो?
तुम उससे ऑलिविया की बात करते हुए साफ़-साफ़ बात नहीं करते हो।
जब मैं उसका ज़िक्र करती हूँ, तब भी।
हे, कहिए।
बार अभी खुली नहीं है।
सामान्य तौर पर हम पाँच बजे से पहले नहीं खोलते।
माफ़ करना।
दरवाज़ा खुला हुआ था और मैं बस...
मैं अंदर आना नहीं चाह रही थी।
वैसे दुनिया में कहीं तो पाँच बज रहे होंगे।
तुम कॉकटेल मेन्यू देखो।
मुझे थोड़े और काम करने हैं।
वैसे, मेरा नाम चार्ली है।
मैक्सीन। मैक्स।
तुमसे मिलकर अच्छा लगा, मैक्स।
तुम ठीक हो?
माफ़ करना। थोड़ी घबराहट हो रही है।
किस चीज़ को लेकर?
नया शहर है ना, बस वही?
और कल मेरा यूनिवर्सिटी में एक इंटरव्यू है।
मैं यहाँ पास में ही ठहरी हुई हूँ।
यहाँ से पैदल कैम्पस जाने में कितना समय लगेगा? पैदल जा सकते हैं?
मतलब, 45 मिनट तो लग जाएँगे।
और इस गर्मी में,
वहाँ पहुँचने तक शायद इंटरव्यू देने की हालत में नहीं रहोगी।
हाँ। बात तो सही है।
इंटरव्यू किस नौकरी के लिए है?
आर्किटेक्चर विभाग में टीचर की नौकरी है।
सच में?
एक समय पर मैंने भी वहाँ कुछ क्लास ली थीं।
हाँ, मैंने अपनी मास्टर डिग्री शुरू की थी।
फिर, कुछ दिक़्क़तें आ गईं, और अब मैं यहाँ हूँ।
हाँ, यह दिक़्क़तों वाली बात मैं समझती हूँ।
तो, तुम एक आर्किटेक्ट हो?
मेरी बात एक अतिथि पद के लिए चल रही है
पर उन्होंने आज रात मुझे कुछ शिक्षकों के साथ डिनर करने को कहा है,
तो मुझे उम्मीद भी है और थोड़ी घबराहट भी हो रही है।
फिर तो, तुम सही जगह पर आई हो। पहली ड्रिंक हमारी तरफ़ से।
लूई पार्कर
हुक देम हॉर्न्स, जानेमन!
- हे। - यह तस्वीर जो तुमने भेजी है, बहुत अजीब है।
हाँ। कुछ समझ नहीं आ रहा है।
यह तुम्हें लाइब्रेरी में मिली?
एक पुरानी वार्षिक पुस्तिका में।
तुम ठीक हो?
हाँ। पता नहीं।
तुम्हें क्या लगता है?
मतलब, यह साफ़ तौर पर तुम्हारे जैसी तो लग रही है।
अच्छा। और?
और हो सकता है वह, मतलब, तुम्हारी मासी या कज़िन या
कोई और हो। मैं बस...
तुम्हारे डैड ने तुमसे इस बारे में झूठ नहीं बोला होगा कि तुम्हारी मॉम कौन हैं।
सच में, बेली।
हाँ। तीन दिन पहले, मुझे भी नहीं लगता था कि उन्होंने मुझसे किसी भी बारे में झूठ बोला होगा लेकिन...
नहीं, बेल्स।
वह तुम्हारी मॉम की पहचान तुमसे कभी नहीं छुपाते।
तो जब मैं उनकी तरफ़ देखती हूँ तो मेरी साँसें क्यों रुकने लगती हैं?
हमारी ख़ास ड्रिंक।
यह बिटर मेरे दादा ख़ुद बनाया करते थे, अब मैं बनाता हूँ।
ज़्यादातर समय तो बनाता ही हूँ।
वाह।
तो, यह तुम्हारे परिवार की बार है?
हाँ। यह मेरे दादाजी ने शुरू की थी।
उन्हें अपने दोस्तों के साथ समय बिताने और ताश खेलने के लिए एक जगह चाहिए थी।
वाह। मज़ेदार बात है।
और तुम्हारे पिता का क्या?
उनका क्या?
मैं बस सोच रही थी कि वह भी यहीं काम करते हैं या...
मेरे पिता एक वकील हैं।
हाँ, उनकी इस काम में कभी दिलचस्पी नहीं रही।
सच कहूँ तो, दिलचस्पी तो मेरी भी कभी नहीं रही,
लेकिन एक समय ऐसा आया जब मुझे इस काम की ज़रूरत थी।
दिक़्क़तें जो थीं।
हाँ। दो-दो।
जुड़वाँ।
ख़ैर, तभी मेरी मास्टर की डिग्री बीच में छूट गई।
मुमकिन है तभी मुझे लगता है मैंने तुम्हें कहीं देखा है।
मुझे लगता है मैं इस बार में शायद पहले भी आ चुकी हूँ।
सच में?
तुमने शायद कहा था तुम ऑस्टिन में नई हो।
मैं हूँ। यही तो बात है।
मैं यहाँ सिर्फ़ एक और बार आई हूँ।
कुछ साल पहले, मैं यहाँ अपनी एक दोस्त के साथ हॉट सॉस प्रतियोगिता के लिए आई थी।
वह उस अख़बार के लिए तस्वीरें ले रही थी जिसके लिए वह काम करती थी।
हम कई बार में गए थे।
लेकिन मुझे लगता है हम शायद यहाँ भी आए थे।
यह बार बस बहुत देखी हुई सी लगती है।
हाँ, मुमकिन है।
वह उत्सव फ़िएस्टा गार्डन्स में होता है।
वह यहाँ से ज़्यादा दूर नहीं है।
हम भी जीतने वाली कुछ सॉस अपने यहाँ रखते हैं।
हाँ। इस वाली से बढ़िया ब्लडी मैरी कॉकटेल बनती है।
बिल्कुल बनती होगी।
अगर मुझे ठीक से याद है, उस रात जो बारटेंडर यहाँ थी, वह बहुत प्यारी थी।
उसने हमें खाने की जगहों के बारे में हर तरह की जानकारी दी थी।
उसके लम्बे सुनहरे बाल थे।
दरअसल वह काफ़ी तुम्हारे जैसी दिखती थी।
तुम्हें बहुत पहले की बातें भी याद है।
मुझे शायद थोड़ी मदद मिल गई है।
शायद वह लड़की थी।
यह मुमकिन नहीं है।
तुम लोगों का कोई रिश्ता है?
तुम बहुत सवाल पूछती हो।
जानती हूँ। माफ़ करना।
यह एक बुरी आदत है।
बहुत सवाल पूछना?
यह सोचना कि लोग जवाब देना चाहेंगे।
नहीं, ठीक है।
वह मेरी बहन थी और यह बस...
वह अब हमारे साथ नहीं है।
कुछ समय पहले एक कार दुर्घटना में।
मुझे बहुत अफ़सोस है।
हाँ।
मुझे भी।
हाँ। हमारे पास द शॉप में हुई जालसाज़ी की छानबीन के बारे में एक ख़बर है।
मेरे सूत्रों के अनुसार, आज दोपहर द शॉप के कई और अफ़सरों और सीनियर कर्मचारियों पर
अभियोग लगाए जाने की उम्मीद है।
धत् तेरे की। ठीक है, सब लोग सुनो।
हैना हॉल के मोबाइल के बारे में क्या पता चला?
वारंट की अर्ज़ी भेज दी गई है।
- तुमने जज से दोबारा बात की? - वह पूरा दिन अदालत में थीं।
हे।
- यह देखा आपने? - हाँ।
न्याय विभाग में जो आपकी दोस्त है, उससे आपकी बात हुई?
उसने कहा उसके हाथ बंधे हुए हैं।
- फ़ोन वारंट का क्या हुआ? - कुछ नहीं हुआ।
मुझे डेटा ब्रोकर से बात करने दो।
हैना का फ़ोन ट्रेस करने दो।
मैरिस, समझो तुम्हें इस बारे में कुछ नहीं पता। समझो मैं अपनी मनमानी कर रहा हूँ।
आधिकारिक रूप से, नहीं।
शुक्रिया, अनाधिकारिक रूप से।
- कुछ नया सोचा है? - हाँ। डेटा इकट्ठा करने वालों को फ़ोन करो।
- पिछले 24 घंटों की मोबाइल की स्थिति। - करती हूँ।
यह अभी-अभी तुम्हारे लिए आया है।
शुक्रिया।
डेप्युटी ग्रेडी ब्रैडफ़ोर्ड यूनाइटेड स्टेट्स मार्शल्स सर्विस
शुक्रवार, 14 अप्रैल
यह क्या?
पासकोड डालें फ़ेस आईडी के लिए ऊपर स्वाइप करें
ग्रेडी - 18 जनवरी, दोपहर 02:12, एवेट थॉमसन का ईमेल
जवाब: मौजूदा स्थिति
जवाब: सीएस बग जवाब: स्पष्ट जानकारी
जवाब: स्लेट के बारे में जवाब: सबसे हाल के सवाल
जवाब: प्रगति जवाब: नए बग
जवाब: एस्पेन सीएस सम्मलेन
जवाब: सामूहिक साफ़-सफ़ाई आवेदन
जवाब: सीएस आईपीओ
हे। ज़रा सुनिए। क्या आपके पास...
शुक्रिया।
माफ़ करना। एक सेकंड।
हे। मेरा फ़ोन बस बंद होने ही वाला है।
मुझे शायद एक पता मिला है।
- किसका पता? - आन्ड्रेया रेयस।
सही में?
तुम्हें यक़ीन है यह वही आन्ड्रेया है?
नहीं, लेकिन यही पता चार्ल्स स्मिथ का भी है,
जो मुझे एक अभियान के दानकर्ताओं के नामों वाले फ़ॉर्म पर मिला है, तो...
ठीक है। अच्छा, तुम वह मुझे भेज सकते हो?
भेज दिया।
4872 डब्ल्यू इक्तालीसवाँ मार्ग, ऑस्टिन, टीएक्स
ग्यारह मिनट
यह तो यहाँ से बहुत पास है।
बेली, तुम्हें वहाँ अकेले नहीं जाना चाहिए।
मुझे यक़ीन नहीं हो रहा है मैं यह कह रहा हूँ, लेकिन तुम्हें शायद हैना का इंतज़ार करना चाहिए।
हाँ, शायद।
वह अभी भी बार में हैं?
हाँ, वहीं हैं।
ड्रिंक के लिए शुक्रिया।
क्या मैं इसके पैसे...
हमारी तरफ़ से मतलब हमारी तरफ़ से।
तुम्हारे बेटे बहुत प्यारे लग रहे हैं।
हाँ, यह बहुत पहले की तस्वीर है, तो अब थोड़े कम प्यारे हैं।
तुम्हारे बच्चे हैं?
अभी नहीं। मैं अभी भी प्यार की तलाश में हूँ।
ख़ैर, मुझे चलना चाहिए।
लेकिन अगर मेरा काम जल्दी हो जाता है, तो हो सकता है मैं वापस आऊँ।
बिल्कुल।
हाँ, आ जाना। हम जश्न मनाएँगे।
तुम्हारे मुँह में घी शक्कर।
जाने से पहले मुझे कुछ पूछना है, तुम्हें शायद अजीब लगे।
बेशक, पूछो।
मुझे लगता है तुम काफ़ी स्थानीय लोगों को जानते होगे।
कुछ ज़्यादा ही को। क्यों?
मैं एक आदमी को ढूँढ रही हूँ।
मेरी दोस्त और मैं जब यहाँ थे, तब हम उससे मिले थे।
वह ऑस्टिन में रहता था, शायद अब भी रहता हो।
मतलब, वह शायद बार में अक्सर आता था।
और मेरी दोस्त को वह बहुत पसंद आ गया था।
अच्छा?
ख़ैर, वह तलाक़ के बुरे दौर से गुज़र रही है, और मैं जानती हूँ यह बेतुकी बात है,
लेकिन चूँकि मैं यहाँ हूँ, तो मैंने सोचा क्यों ना अपनी दोस्त के लिए मैं उस आदमी को ढूँढने की कोशिश करूँ।
उन्हें एक दूसरे के साथ अच्छा लगा था।
यह कितने समय पहले की बात है?
काफ़ी पहले की।
अच्छे लोग बड़ी मुश्किल से मिलते हैं।
बात तो सही है।
तुम्हें उसका नाम पता है? वैसे मुझे नाम याद नहीं रहते लेकिन...
चेहरे याद रहते हैं? मुझे लगता है उस दिन मैंने एक तस्वीर ली थी।
हाँ, चेहरे मुझे काफ़ी याद रहते हैं।
तुम्हें यह कहाँ से मिली?
तुम्हें यह सब मज़ाक़ लग रहा है?
तुम मेरे परिवार के साथ खेल खेल रही हो।
कौन हो तुम? किसने भेजा है तुम्हें?
किसी ने नहीं।
मुझे बताओ तुम्हें किसने भेजा?
हे! उन्हें छोड़ दो!
नहीं।
क्रिस्टिन?
नहीं, मैं क्रिस्टिन नहीं हूँ।
यहाँ से जाओ, अभी!
- क्या हुआ था? वह कौन था? - बस चलती रहो।
- हे! - ज़रा हटना।
ध्यान से!
बस चलती रहो!
ध्यान से!
बेली, और तेज़।
मैं जितना तेज़ चल सकती हूँ, चल रही हूँ। यह सब कितना बुरा है।
अब वह हमारा पीछा कर भी रहा है या नहीं?
बेली।
चलो। हमें जाना होगा।
क्रिस्टी।
डरो मत।
तुम्हें चमगादड़ों से डर तो नहीं लगता है ना?
फ़िक्र मत करो। वे बस... यहाँ से गुज़र रहे हैं।
क्रिस्टी।
बेली?
तुम ठीक हो?
मुझे वह लड़की याद आ गई है।
वह यहाँ डैड के साथ थी और आन्ड्रेया और चार्ली भी यहाँ थे।
उन्होंने मुझे क्रिस्टी कहकर पुकारा था।
मेरे डैड ने मुझे क्रिस्टी कहकर पुकारा था।
मेरा मतलब...
वह मेरी माँ हैं। है ना?
हाँ, शायद।
क्या आपको लगता है...
मतलब, अगर...
अगर मेरे डैड ने मुझसे उनकी पहचान छुपाई थी,
तो क्या आपको लगता है कि शायद वह अभी भी...
एक कार दुर्घटना में उनकी मौत हो गई थी।
चार्ली ने मुझे बताया। वह बात सच है।
तुम्हारे डैड ने इस बारे में झूठ नहीं बोला था।
मुझे बहुत अफ़सोस है।
क्यों? उन्होंने ऐसा क्यों...
मैं नहीं जानती। मैं वाक़ई नहीं जानती।
बेली, मेरी बात सुनो।
मैं भी बहुत परेशान हूँ लेकिन हमें जाना होगा। हमें किसी सुरक्षित जगह जाना होगा।
हम चलें?
और फिर हम इस सबके बारे में आराम से बात करेंगे। मैं वादा करती हूँ। वादा करती हूँ तुमसे।
- चलें? - हाँ, ठीक है।
चलो।
पता है ऐसा करने से वह जल्दी नहीं आती है।
- हमें शायद सीढ़ियों से जाना चाहिए। - हमारा कमरा छठी मंज़िल पर है।
ओह, चलो।
हम सीढ़ियों से जाएँगे।
लेकिन तब तक, हमें वापस जाना पड़ेगा, क्योंकि अगर कुछ भी...
दोस्तों, एक सेकंड रुकना।
- क्या? - ओवेन ने मुझे अपना फ़ोन भेजा है।
उसके नोट, उसके ईमेल।
सब कुछ अच्छे से समझाकर।
हाँ, हमें मीटिंग का समय आगे बढ़ाना होगा।
देखिए, मैंने जाँच शुरू ही की है, लेकिन यह उसे बेक़सूर साबित करता है।
वह मुख्य कोडिंग टीम का हिस्सा नहीं था पर वह समस्या को हल करने की कोशिश कर रहा था।
वह एवेट पर आईपीओ ना निकालने के लिए और यह घोषणा करने के लिए ज़ोर दे रहा था कि कुछ दिक़्क़त है।
जैकी, मुझे सैन फ़्रैंसिस्को में यूएस अटॉर्नी के दफ़्तर का फ़ोन मिलाकर देना।
इसकी जाँच की ज़िम्मेदारी किस पर है?
जेमी कैलडेरा इस केस की एयूएसए है।
और मेरी बात एफ़बीआई की एजेंट नायोमी वू से भी हो रही है।
मेरी फ़ोन पर उससे बात करवाओ।
हमें हैना हॉल के सीएसएलआई रिकॉर्ड मिल गए हैं,
ऐसा लगता है वह अभी-अभी द टाउन होटल के अंदर गई है।
जाओ।
मैं आपको नायोमी वू का फ़ोन नम्बर भेजता हूँ।
पोज़र को साथ लो, मुझसे गराज में मिलो।
लैरी, अपना सामान ले लो। तुम मेरे साथ चल रहे हो।
मुझे जाना होगा।
चलो, सामान पैक करते हैं।
हे, बेली!
हम कहाँ जा रहे हैं?
घर।
मैं ऐसे नहीं जा सकती।
बेली।
लेकिन आपने कहा था हम इस बारे में आराम से बात करेंगे।
मैंने कहा था हम किसी सुरक्षित जगह पहुँचकर इस बारे में आराम से बात करेंगे।
आप यह क्या कह रही हैं?
मतलब, उन्होंने मुझसे झूठ बोला। उन्होंने मुझसे हर चीज़ के बारे में झूठ बोला।
मैं कौन हूँ, मेरा परिवार कौन है, सब चीज़ों के बारे में।
और फिर वह एकदम ग़ायब हो गए और मैं सच जानना चाहती हूँ! आप नहीं जानना चाहतीं?
चाहती हूँ। मैं तुमसे कह रही हूँ, हम सच का पता लगाएँगे। बस यहाँ नहीं।
सारे जवाब यहीं हैं। शायद, हमें...
हमें द नेवर ड्राय वापस जाना चाहिए और चार्ली से बात करनी चाहिए।
यह नहीं हो सकता। नहीं!
मुझे शायद नहीं पता कि तुम्हारे पिता ने ऐसा क्यों किया पर एक इंसान के तौर पर मैं उन्हें जानती हूँ।
और कोई भी जो उनके बारे में इस तरह की प्रतिक्रिया दे,
हम उस पर भरोसा नहीं कर सकते।
प्ल...
हम सच के बहुत क़रीब हैं।
मैं वादा करती हूँ हम सच का पता लगाएँगे, लेकिन यहाँ नहीं।
ऐसी जगह नहीं जहाँ तुम्हें ख़तरा हो सकता है।
कैसी लग रही है?
काफ़ी अच्छी।
अगर तुम्हें अँगूठी पसंद नहीं है, तो बस...
मुझे अँगूठी बहुत पसंद है।
मैं तुमसे प्यार करती हूँ।
लेकिन?
बेली को यह सुनकर कैसा लगा?
वह बहुत ख़ुश... नहीं।
वही जो उम्मीद थी।
इतना बुरा?
वह ठीक हो जाएगी।
ऐसा नहीं कह सकते। मतलब...
माँ के बिना बड़ा होना।
किसी नए इंसान पर भरोसा करना मुश्किल होता है।
ख़ास तौर पर जब...
तुम उससे ऑलिविया की बात करते हुए साफ़-साफ़ बात नहीं करते हो।
तुम वाक़ई इस सब के बारे में आज रात ही बात करना चाहती हो?
जब मैं उसका ज़िक्र करती हूँ, तब भी।
उसकी माँ के बारे में कुछ ऐसी चीज़ें हैं...
जो मैं उसे बताने से डरता हूँ।
जैसे?
जैसे...
जैसे, वे दोनों ही कभी किसी का कहा नहीं सुनती हैं।
यह बताना तो अच्छा रहेगा।
शायद नहीं।
उसे अच्छा लगेगा।
अगर तुम यही चाहती हो तो हम उसके हाई स्कूल पास करने तक इंतज़ार कर सकते हैं।
तुम क्या चाहते हो?
तुम्हें।
और अगर मुझे बाक़ी चीज़ों के बारे में थोड़ी भी चिंता होती,
मैं इस समय तुम्हारे साथ यहाँ नहीं होता।
और तुम्हें बता दूँ...
मुझे यहाँ तुम्हारे साथ होकर काफ़ी अच्छा लग रहा है।
जूल्स
हे, जूल्स।
- ओवेन का असली नाम ईथन यंग है। - क्या?
तुमने सही सोचा था। हमें तुम्हारे नाना के गुलदान में एक तिजोरी मिली।
उस चाबी से तिजोरी खुल गई और अंदर किसी ओवेन माइकल्स उर्फ़ ईथन यंग की
एक वसीयत मिली।
आराम से बताओ। तुम्हारे पास उसकी वसीयत है?
तुम्हें ऑस्टिन से निकलना होगा, हैना। तुम्हें वहाँ से अभी निकलना होगा।
क्यों? क्या हो रहा है?
तुमने किसी निकोलस बेल के बारे में सुना है?
नाम सुना हुआ सा लग रहा है, लेकिन...
वह केट स्मिथ का पिता, ओवेन का ससुर है।
वह कम्पानो परिवार का एक माफ़िया वकील है, हैना।
वे उत्तरी अमेरिका के सबसे बड़े आपराधिक माफ़िया हैं।
वे ठगी, फिरौती, क़त्ल, सब करते हैं।
निकोलस बेल की बेटी की सड़क दुर्घटना में मौत
और तो और, वे ऑक्सीकॉन्टिन की ग़ैरक़ानूनी ख़रीद-फ़रोख़्त में भी पूरी तरह शामिल हैं।
निकोलस बेल की बेटी को किसने मारा?
क्या कम्पानो परिवार में से ही कोई उनके ख़िलाफ़ हो गया?
इस सबका ओवेन से क्या लेना-देना है?
केट के मरने के बाद ओवेन ने सरकार को कम्पानो परिवार के ख़िलाफ़
काफ़ी सबूत दिए।
उसने निकोलस बेल और उसकी संस्था के दूसरे महत्वपूर्ण लोगों को तबाह कर दिया।
हे भगवान।
हाँ। तुम्हें वहाँ से अभी निकलना होगा!
हैन, मेरी बात सुनो। मैंने हर्ट्ज़ के दफ़्तर में बात की है।
वह अभी तुम्हारे होटल में है, ठीक है?
एक कार तुम्हारा इंतज़ार कर रही है। तुम्हें बस अपना सामान पैक करना है और निकल जाना है।
और अपनी कोई भी चीज़ वहाँ मत छोड़ना
- जिससे वे तुम्हारा या बेली का पता लगा सकें। - ठीक है।
मैं कल सुबह एल्बाकर्की की फ़्लाइट लूँगी।
मैं तुम्हें वहीं मिलूँगी, हम गाड़ी से साथ वापस आएँगे।
हाँ।
और अपने फ़ोन तोड़ देना, रास्ते में से नए फ़ोन ले लेना।
हाँ।
अभी निकलो, हैना!
बेली?
बेली, हमें यहाँ से निकलना होगा।
हमें जाना होगा। बेली।
नहीं!
बेली?
क्या आपने किसी किशोरी लड़की को देखा है? 16 साल की, सुनहरे बाल, गुलाबी लटें।
मैं यहाँ अभी-अभी आया हूँ। ऐसी तो कोई...
हम मार्शल्स सर्विस से हैं।
हमें हैना हॉल नाम की एक औरत का कमरा नम्बर जानना है।
- माफ़ करना, मैं नहीं... - मैम, यह बहुत ज़रूरी है।
उनका क़द लगभर पाँच फ़ुट आठ इंच है, भूरे बाल, श्वेत महिला, उम्र लगभग 45 से 50 के बीच।
बिल शायद नकद में चुकाया होगा।
रेज़र्वेशन सूची कोई परिणाम नहीं
यह मिस पर्नेस हो सकती हैं।
रुको।
बेली?
तुमने क्या किया, हैना?
डैड
हे, बच्चे।
हे। भगवान क़सम, मैंने अभी क्रिस्टिन को देखा।
क्रिस्टिन? क्या?
मुझे होटल पर कुछ आदमी चाहिए और द नेवर ड्राय पर भी।
सारे स्थानीय एजेंटों को तलाश करने को कहो।
बेली माइकल्स, उम्र 16 साल,
क़द लगभग पाँच फ़ुट दो इंच, सुनहरे बाल, गुलाबी लटें।
आख़िरी बार उन्हें एक टी-शर्ट और जीन शॉर्ट्स पहने हुए देखा गया था।
उप-शीर्षक अनुवादक: पुनीत